b'\n_START_ARTICLE_\nDanielle Rousseau\n_START_SECTION_\nEnnen lento-onnettomuutta\n_START_PARAGRAPH_\nDanielle Rousseau oli yksi kuudesta ranskalaisen tutkimusryhm\xc3\xa4n j\xc3\xa4senest\xc3\xa4 yhdess\xc3\xa4 miehens\xc3\xa4 Robertin kanssa. Ryhm\xc3\xa4 partioi Tyynell\xc3\xa4merell\xc3\xa4 kolmen p\xc3\xa4iv\xc3\xa4n matkan p\xc3\xa4\xc3\xa4ss\xc3\xa4 Tahitilta, kun he kuulivat l\xc3\xa4hetyksen, joka toisti numeroita 4 8 15 16 23 42. Ryhm\xc3\xa4 p\xc3\xa4\xc3\xa4tti muuttaa kurssia tutkiakseen mist\xc3\xa4 l\xc3\xa4hetys tuli. Laivan koneisiin tuli vikoja ja myrsky nousi yll\xc3\xa4tt\xc3\xa4en. 17 marraskuuta 1988 heid\xc3\xa4n aluksensa ajoi karille ja k\xc3\xa4\xc3\xa4ntyi ymp\xc3\xa4ri. Ryhm\xc3\xa4 pelastui h\xc3\xa4t\xc3\xa4lautalla ja purjehti kohti maata, kunnes he havaitsivat miehen kellumassa meress\xc3\xa4. Ryhm\xc3\xa4 pelasti miehen ja souti rantaan. Mies osoittautui Jiniksi, jonka luultiin kuolleen Kahana-laivan r\xc3\xa4j\xc3\xa4hdyksess\xc3\xa4._NEWLINE_Yhdess\xc3\xa4 Jinin kanssa Rousseaun ryhm\xc3\xa4 l\xc3\xa4hti tutkimaan radiomastoa, josta l\xc3\xa4hetys tuli. Matkalla ryhm\xc3\xa4 kohtasi savuhirvi\xc3\xb6n, joka tappoi Nadinen ja raahasi Montandin Temppelin alle. Jin ehti est\xc3\xa4\xc3\xa4 Daniellea menem\xc3\xa4st\xc3\xa4 tunneleihin ennen seuraavaa aikahyppy\xc3\xa4. Kaksi kuukautta my\xc3\xb6hemmin Danielle oli tappanut loput tutkijaryhm\xc3\xa4ns\xc3\xa4 j\xc3\xa4senet v\xc3\xa4itt\xc3\xa4en heid\xc3\xa4n \xe2\x80\x9dsairastuneen\xe2\x80\x9d. Robert yritti puhua Daniellelle j\xc3\xa4rke\xc3\xa4 mainiten heid\xc3\xa4n lapsensa. Robert yritti ampua Daniellen mutta Danielle oli poistanut iskurin Robertin aseesta. Danielle ampui Robertin. Rousseau huomasi Jinin ja yritti ampua h\xc3\xa4net pel\xc3\xa4ten h\xc3\xa4nenkin sairastuneen, mutta Jin ehtii juosta pakoon samalla kun aikahyppy tapahtuu._NEWLINE_Rousseau synnytti tytt\xc3\xa4rens\xc3\xa4 Alexandran vuonna 1989 el\xc3\xa4en yksin rantaleiriss\xc3\xa4\xc3\xa4n. Widmore oli l\xc3\xa4hett\xc3\xa4nyt Benin tappamaan Daniellen pian t\xc3\xa4m\xc3\xa4n j\xc3\xa4lkeen. Benin valmistautuessa ampumaan Daniellen h\xc3\xa4n huomasi Alexin ja p\xc3\xa4\xc3\xa4tti s\xc3\xa4\xc3\xa4st\xc3\xa4\xc3\xa4 Daniellen hengen mutta Ben varasti Alexin Danielilta. Ben neuvoi Daniellea pakenemaan jos t\xc3\xa4m\xc3\xa4 kuulee kuiskauksia._NEWLINE_Rousseau vaihtoi l\xc3\xa4hetyksen radiomastolla ennen kuin h\xc3\xa4n synnytti Alexin. My\xc3\xb6hemmin Danielle v\xc3\xa4itti selviytyneille Toisten olleen Black Rock -aluksen kantajia ja ryhm\xc3\xa4ns\xc3\xa4 sairastuneen Toisten takia. Ei tiedet\xc3\xa4, miten Danielle selvisi Toisten surmattua kaikki Dharman ty\xc3\xb6ntekij\xc3\xa4t vuonna 1992 Myrsky-aseman avulla. Rousseau eli saarella yksin 16 vuotta rakentaen ansoja ja v\xc3\xa4ltt\xc3\xa4en kontakteja Toisiin.\n_START_SECTION_\nLento-onnettomuuden j\xc3\xa4lkeen\n_START_PARAGRAPH_\nSayidin l\xc3\xb6ydetty\xc3\xa4 merenalaisen kaapelin ja seurattua sit\xc3\xa4 h\xc3\xa4n j\xc3\xa4\xc3\xa4 Rousseaun ansaan. Rousseau ottaa Sayidin vangiksi luullen t\xc3\xa4t\xc3\xa4 Toiseksi. H\xc3\xa4n kiduttaa Sayidia ja vaatii t\xc3\xa4lt\xc3\xa4 tietoja tytt\xc3\xa4rest\xc3\xa4\xc3\xa4n Alexista. Sayid saa vakuutettua h\xc3\xa4net uskomaan ettei h\xc3\xa4n ole Toisia, jolloin Rousseau kertoo h\xc3\xa4nelle saaresta ja Toisista. Rousseaun kuultua el\xc3\xa4imen \xc3\xa4\xc3\xa4ni\xc3\xa4 bunkkerinsa ulkopuolelta ja menty\xc3\xa4 tutkimaan asiaa, Sayid varastaa Rousseaun kartat ja pakenee. Hurley h\xc3\xa4mm\xc3\xa4styy Rousseaun numeroista kertovasta muistiinpanoista ja l\xc3\xa4htee tapaamaan t\xc3\xa4t\xc3\xa4. Rousseau sanoo olevansa Hurleyn kanssa samaa mielt\xc3\xa4 siit\xc3\xa4, ett\xc3\xa4 numerot ovat kirottuja. Ilahtunut Hurley halaa Rousseauta._NEWLINE_My\xc3\xb6hemmin Rousseau l\xc3\xb6yt\xc3\xa4\xc3\xa4 hourailevan Clairen viidakosta. Clairen huudettua Ethanin nime\xc3\xa4 Rousseau joutuu kamppailemaan Clairen kanssa ja Claire raapii Daniellen k\xc3\xa4tt\xc3\xa4 pahasti. Rousseau tainnuttaa Clairen ja j\xc3\xa4tt\xc3\xa4\xc3\xa4 t\xc3\xa4m\xc3\xa4n paikkaan, josta selviytyneet l\xc3\xb6yt\xc3\xa4v\xc3\xa4t h\xc3\xa4net. My\xc3\xb6hemmin Rousseau saapuu selviytyneiden leiriin varoittaen heit\xc3\xa4 saarelta tulevasta mustasta savusta sek\xc3\xa4 Toisten aikeesta kidnapata Aaron. Rousseau johdattaa dynamiittia etsiv\xc3\xa4t selviytyneet Black Rockille. Rousseau kidnappaa Aaronin ja vie t\xc3\xa4m\xc3\xa4n saaren toiselle puolelle, mutta Charlie ja Sayid saavat h\xc3\xa4net kiinni. Danielle kertoo aikoneen vaihtaa Aaronin Alexiin, mutta palauttaa Aaronin Charlielle._NEWLINE_Sayidin vaeltaessa viidakossa ja huomatessa miehen j\xc3\xa4\xc3\xa4neen Rousseaun ansaan, Rousseau kertoo miehen olevan yksi Toisista. Salanime\xc3\xa4 Henry Gale k\xc3\xa4ytt\xc3\xa4v\xc3\xa4 ja my\xc3\xb6hemmin Beniksi paljastuva mies yritt\xc3\xa4\xc3\xa4 paeta, jolloin Rousseau ampuu t\xc3\xa4t\xc3\xa4 jousella olkap\xc3\xa4\xc3\xa4h\xc3\xa4n ja j\xc3\xa4tt\xc3\xa4\xc3\xa4 t\xc3\xa4m\xc3\xa4n Sayidin huostaan._NEWLINE_Claire muistelee aikaansa Ethanin vankina ja pyyt\xc3\xa4\xc3\xa4 Rousseauta viem\xc3\xa4\xc3\xa4n h\xc3\xa4net paikkaan, josta t\xc3\xa4m\xc3\xa4 l\xc3\xb6ysi h\xc3\xa4net. He l\xc3\xb6yt\xc3\xa4v\xc3\xa4t aution L\xc3\xa4\xc3\xa4kint\xc3\xa4aseman Katen kanssa. Claire kertoo Roussealle muistavansa Alexin pelastaneen h\xc3\xa4net asemalta. Rousseau kiitt\xc3\xa4\xc3\xa4 Clairea ja palaa takaisin viidakkoon._NEWLINE_My\xc3\xb6hemmin Rousseau l\xc3\xa4htee Katen, Locken ja Sayidin kanssa pelastamaan Jacki\xc3\xa4 parakeilta. Matkalla he l\xc3\xb6yt\xc3\xa4v\xc3\xa4t Liekki-aseman ja ottavat Mikhailin vangiksi. Saavuttuaan parakeille Rousseau n\xc3\xa4kee tytt\xc3\xa4rens\xc3\xa4 Alexin ensimm\xc3\xa4ist\xc3\xa4 kertaa 16 vuoteen. Rousseau l\xc3\xa4htee pois kun muut ryhm\xc3\xa4st\xc3\xa4 j\xc3\xa4\xc3\xa4v\xc3\xa4t Toisten vangeiksi._NEWLINE_Yhdeks\xc3\xa4n p\xc3\xa4iv\xc3\xa4\xc3\xa4 my\xc3\xb6hemmin Rousseau n\xc3\xa4hd\xc3\xa4\xc3\xa4n Black Rockin l\xc3\xa4hist\xc3\xb6ll\xc3\xa4, kun Locke pit\xc3\xa4\xc3\xa4 Sawyeria ja is\xc3\xa4\xc3\xa4ns\xc3\xa4 vankina laivassa. Rousseau hakee dynamiittilaatikon aluksesta ja l\xc3\xa4htee. Rousseau auttaa selviytyneit\xc3\xa4 asettamaan ansan Toisille piilottamalla dynamiitit telttoihin. Karlin saavuttua varoittamaan selviytyneit\xc3\xa4 he p\xc3\xa4\xc3\xa4tt\xc3\xa4v\xc3\xa4t l\xc3\xa4hte\xc3\xa4 radiomastolle Sayidin, Jinin ja Bernardin j\xc3\xa4\xc3\xa4dess\xc3\xa4 v\xc3\xa4ijym\xc3\xa4\xc3\xa4n Toisia. Matkalla ryhm\xc3\xa4 kohtaa Benin ja Alexin. Jack ottaa Benin vangiksi, jolloin Ben tunnustaa Alexille Rousseaun olevan h\xc3\xa4nen \xc3\xa4itins\xc3\xa4. Aiemmin Rousseau sanoi Jackille auttavansa heid\xc3\xa4t pois saarelta mutta j\xc3\xa4\xc3\xa4v\xc3\xa4ns\xc3\xa4 itse saarelle, koska h\xc3\xa4nell\xc3\xa4 ei ole muuta paikkaa minne menn\xc3\xa4._NEWLINE_Kun selviytyneet jakaantuivat kahteen ryhm\xc3\xa4\xc3\xa4n, Rousseau p\xc3\xa4\xc3\xa4tt\xc3\xa4\xc3\xa4 l\xc3\xa4hte\xc3\xa4 Alexin kanssa parakeille Locken mukana. Matkalla ryhm\xc3\xa4 kohtaa Charlotten ja ottaa h\xc3\xa4net vangiksi. Parakeilla Ben varoittaa Rousseauta Charlotten v\xc3\xa4est\xc3\xa4 ja kehottaa t\xc3\xa4t\xc3\xa4 pakenemaan Temppelille Alexin ja Karlin kanssa. Matkalla Keamyn ryhm\xc3\xa4 j\xc3\xa4ljitt\xc3\xa4\xc3\xa4 heid\xc3\xa4t ja ampuu Karlin sek\xc3\xa4 Daniellen ja ottaa Alexin vangiksi. Keamy yritt\xc3\xa4\xc3\xa4 kirist\xc3\xa4\xc3\xa4 Beni\xc3\xa4 Alexin hengell\xc3\xa4, mutta kun Ben kielt\xc3\xa4\xc3\xa4 Alexin olemasta tytt\xc3\xa4rens\xc3\xa4, Keamy ampuu Alexin. Milesin, Sawyerin ja Clairen kulkiessa viidakossa Miles alkaa kuulla \xc3\xa4\xc3\xa4ni\xc3\xa4 ja l\xc3\xb6yt\xc3\xa4\xc3\xa4 maahan kaivetut Rousseaun ja Karlin ruumiit.\n_START_SECTION_\nVaihtoehtoinen aikajana\n_START_PARAGRAPH_\nVaihtoehtoisessa aikajanassa Danielle Rousseau teki kahta ty\xc3\xb6t\xc3\xa4 el\xc3\xa4tt\xc3\xa4\xc3\xa4kseen Alexin. Kun Ben oli joutunut Desmondin pahoinpitelem\xc3\xa4ksi, Alex ehdotti \xc3\xa4idilleen ett\xc3\xa4 Ben tulisi sy\xc3\xb6m\xc3\xa4\xc3\xa4n heille. Rousseau suostui ja avasi oven Benille kohteliaisuudesta. Ruoan j\xc3\xa4lkeen Rousseau kertoi Benille Alexin pit\xc3\xa4v\xc3\xa4n t\xc3\xa4t\xc3\xa4 is\xc3\xa4hahmonaan t\xc3\xa4m\xc3\xa4n auttamisen ansiosta, mist\xc3\xa4 Ben liikuttui. Danielle ei ollut mukana kirkossa selviytyneiden kanssa, mutta h\xc3\xa4n luultavasti \xe2\x80\x9dsiirtyi eteenp\xc3\xa4in\xe2\x80\x9d Alexin ja Benin kanssa.'